paragraph_text: Intel 8008 ime je za rani bit-orijentirani mikroobradnik kojeg je dizajnirala i prozvodila tvrtka Intel. Na tržištu se pojavilo na travnju 1972. godine. Intel 8008 pripada porodici 8-bitnih mikroobradnika s 14-bitnim adresnom sabirnicom koja je omogućavala pristupu ukupno 16 KB memorije. Intel je prvotno nazvao svoj prozvod 1201, jer je ovaj mikroobradnik bio razvijen za klijenta Computer Terminal Corporation (CTC) koji su htjeli imati minijaturni sklop koji bi sadržavao instrukcijski skup za svoj novi programbilni zaslon Datapoint 2200. Razvoj ovog integriranog kruga zaostajao je u vremenu i kada je bio završen proizvod nije zadovoljavao potrebama tvrtke CTC. Zbog loših performansi, CTC je razvio svoj vlastiti procesor rabeći diskretne TTL krugove. Zbog neekluzivnog ugovora s tvrtkom CTC, Intel je kasnije počeo prodavati procesor 1201 koji je bio preimenovan u Intel 8008 za široko tržište. Intel 8008 ugrađen je u prva mikroračunala kao US SCELBI kit, francuski Micral N, kanadski MCM/70 te u prvim Hewlett-Packardovim zaslonima iz obitelji 2640. Intel 8008 otvorio je tržište mikroobradnika, i Intel je iz svog znanja u razvijanju Intela 8008 uspio stvoriti nasljednike kao Intel 8080.